টাঙ্গাইল স্টেডিয়াম
টাংগাইল স্টেডিয়াম (টাংগাইল জেলা স্টেডিয়াম নামেও পরিচিত) টাংগাইল জেলার ক্লাব রোডে অবস্থিত বাংলাদেশের একটি স্টেডিয়াম। এটি টাংগাইলের ভাসানী হল ও ঈদগাহ্‌ মাঠের উত্তরে, শহীদ স্মৃতি পৌর উদ্যানের পশ্চিম পাশে ২০০ মিটার দূরে অবস্থিত। এ স্টেডিয়ামটি ক্রিকেট, ফুটবল, কনসার্ট, সাংস্কৃতিক অনুষ্ঠান আয়োজনসহ বিভিন্ন কাজে ব্যবহৃত হয়। স্টেডিয়ামটি ১৯৩৮ সালে প্রতিষ্ঠিত হয়েছিল।